Shrek The Musical
2026-06-25 19:00 - 21:00 (Europe/Paris) | Maribor center / Amfiteater II. gimnazije Maribor
Vstopnice je možno kupiti izključno preko spletne strani www.est.si

Vabljeni v nenavadni pravljični svet, kjer moč prijateljstva, poguma in sprejemanja zasije v vsej svoji zelenkasti slavi. Muzikal Shrek je razgibana, zabavna in srčna glasbena priredba animiranega hita studia DreamWorks.
Ko ogromen, godrnjavi in na videz strašen močvirnik po imenu Shrek dobi nenavadno nalogo, da reši princeso Fiono iz stolpa, varovanega z zmajem, se začne nepozabna dogodivščina, polna komičnih zapletov in pravljičnih likov z življenjskimi težavami. A resnično potovanje je tisto, ki ga junaki opravijo v sebi. Pot do samozavesti, prijateljstva in ljubezni.
Muzikal temelji na istoimenskem filmu iz leta 2001 in na priljubljeni knjigi Williama Steiga. Scenarij je napisal David Lindsay Abaire, glasbo in besedila pa je ustvarila Jeanine Tesori. S pesmimi, kot so Big Bright Beautiful World, I Know It’s Today in
Freak Flag, nas muzikal Shrek popelje skozi vrtinec čustev, ki bodo navdušila tako
otroke kot odrasle.
Pridružite se pravljični norosti in odkrijte, da ni treba biti popoln, da bi bil junak. Včasih je dovolj, da si preprosto to, kar si.
Trajanje predstave: Predstava traja 2h 40 min in ima 10 min odmor.

Povezava do originalnega članka

Simfonični stampedo
2026-06-25 21:00 - 23:00 | Maribor center / Trg Leona Štuklja
Orkester + tolkala = potres!
Kaj se zgodi, ko pred Simfonični orkester SNG Maribor stopi šest vrhunskih tolkalcev? Udarni ritmi razburkajo pregovorno razkošni simfonični zvok in še preden boste lahko izrekli: »Orkestrski koncerti pa res niso zame,« vas bo zajel cunami navdušujoče energije, vrtinec odrskega dogajanja pa posrkal v neslutene glasbene svetove, polne nepričakovanih zasukov in presenetljivih obratov. Dodajte še duhovito režijo, nalezljivo energijo ter osupljivo virtuoznost in že je tu prvi festivalski vrhunec! Da gre kljub sproščenosti za koncert, ki zadosti najvišjim umetniškim merilom, pove podatek, da so ga člani zasedbe razvili skupaj s slovitim orkestrom Tonkünstler, ki v svetu velja za enega najuglednejših predstavnikov avstrijske simfonične tradicije, z drznimi sporedi pa dokazuje, da je orkestrska glasba še kako vznemirljiva, sodobna in namenjena najširšemu občinstvu. Edinstvena festivalska izkušnja bo v enaki meri navdušila glasbene poznavalce in ljubitelje. Vse tiste, ki menite, da brez električnih kitar ni koncerta, ki zatrese drobovje in pospeši pulz, pa v trenutku prepričala v nasprotno!
Vstopnice: 28 € sedišče (do 24. 6.) / 33 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Art kamp
2026-06-26 09:00 - 2026-07-05 00:00 | Maribor center / Mestni park Maribor
Art kamp je dnevni program Festivala Lent, ki nas v zelenem naročju Mestnega parka Maribor razvaja s kulturo, z umetnostjo, znanostjo, s športom, z rekreacijo in zabavo.
Pogrinjamo trate in poti Mestnega parka Maribor za devetnajsti Art kamp – zeleni festival ustvarjalnosti za družine in otroke vseh starosti. Med 26. junijem in 5. julijem 2026 se znova veselimo najboljše družbe – vaše.
Art kamp je dnevni program Festivala Lent, ki nas v zelenem naročju Mestnega parka Maribor razvaja s kulturo, z umetnostjo, znanostjo, s športom, z rekreacijo in zabavo. Art kamp je kreativnost, s katero vzpodbujamo otroke, da rastejo v ustvarjalne ljudi. So ideje, kako lahko iz odpadnih in naravnih materialov izdelamo nekaj uporabnega in se na poti do izdelka učimo različnih spretnosti ter rokovanja z materiali ter orodji. Je priložnost, da spoznamo mojstre, mojstrice in umetnice, umetnike različnih področij, ti pa lahko predstavijo svoje delo in sebe. Je nenazadnje opomin, da se je pomembno igrati, spoznati in družiti, ker so odnosi vse, kar imamo.
Srčno vabljeni vsak dan od petka, 26. junija, do nedelje, 5. julija, med 9. in 13. ter 16. in 20. uro.
Celoten program razkrijemo kmalu.

Povezava do originalnega članka

Mini mesto
2026-06-26 11:00 - 2026-07-04 18:00 | Maribor center / Preddvorana
Več kot 200 modelov, od kultnih klasik do sodobnih ikon, bo Vetrinjski dvor spremenilo v prostor, kjer se domišljija sreča z inženiringom, igra pa z neverjetnimi detajli.
Svet, ki ga ne pričakujete. Detajli, ki jih ne pozabite.
V Vetrinjskem dvoru bo vse do konca Festivala Lent zaživela mini metropola velikih fascinacij. Med ulicami bo na urbani maketi krožil vlak, na gradbišču bodo zabrneli RC stroji, občudovali boste lahko podvodni svet sestavljen do prefinjene potankosti iz več tisoč kock.
V osvetljenih vitrinah bodo zasijali izjemni zbirateljski LEGO modeli, tehnične mojstrovine in legendarna vozila iz sveta avtomobilizma, filma, dirkanja in pop kulture. Več kot 200
modelov, od kultnih klasik do sodobnih ikon, bo Vetrinjski dvor spremenilo v prostor, kjer se domišljija sreča z inženiringom, igra pa z neverjetnimi detajli.
Na voljo bodo interaktivne in ustvarjalne delavnice za male in velike. Za družine, zbiratelje, ljubitelje hitrosti, tehnike, oblikovanja in nepozabnih detajlov.
Mini mesto vabi, da si ga ogledate od blizu in doživite veliko navdušenje.

Povezava do originalnega članka

Rajanje z Romano
2026-06-26 18:30 - 19:00 | Maribor center / Vetrinjski dvor
Pesmi za otroke, ki jih s toplino in iskrenostjo poje Romana Krajnčan, nas popeljejo v svet, kjer je glas dovolj velik za vse – od najmlajših do najstarejših.
Kdor hoče peti otrokom, mora imeti glas, ki gre čez do-re-mi in nazaj do mi-re-do. A sam glas še ni dovolj. Imeti mora tudi veliko in lepo srce, v katerega gredo vsi otroci – od Anžeta do Žiga pa od Žive do Anke. Tak glas in srce, bi rekel, ima Romana Krajnčan. Zato poje otrokom prave njihove pesmi.« Tone Pavček
Predstava traja 45 minut.

Povezava do originalnega članka

Ena + ena = tri
2026-06-26 19:00 - 20:00 | Maribor center / Trg Najstarejše trte
Trije cirkuški umetniki združujejo žongliranje, akrobatiko in klovnovski humor v družinsko predstavo, ki skozi igro in prijateljstvo z občinstvom prinaša smeh in sproščen cirkuški kaos.
Jakob Bergant, Camilo Acosta Mendoza in Markos Teklu so trije izkušeni cirkuški umetniki (žongler, klovn in akrobat), ki so se združili iz želje oziroma potrebe, da naokoli »zganjajo cirkus«. Njihova predstava za celo družino, ki temelji na prijateljstvu in igri (vosti) med njimi in z občinstvom, vas bo nasmejala in vam polepšala dan.
Trajanje: 25 minut

Povezava do originalnega članka

Druga špila!
2026-06-26 19:00 - 20:30 | Maribor center / Mestni park Maribor
II. gimnazija Maribor se predstavlja z energičnima zasedbama Noisea in Drug’ bend, ki skozi rock klasike, funk in disco uspešnice prinašata mladostno energijo ter glasbeno potovanje od AC/DC do Bruna Marsa in Daft Punka.
II. gimnazija Maribor se predstavlja z dvema glasbenima zasedbama.
Prva je bend Noisea, v katerem nastopajo Brina Jesenik (vokal), Blaž Jesenik (bas kitara), Anže Potočnik (kitara), Martin Vinko Stanonik (bobni) in Maj Matjašič (kitara), slednja prihajata iz Srednje elektro-računalniške šole Maribor.
Skupina pretežno izvaja klasike rock’n’rolla in hard rocka ter skladbe izvajalcev, kot so Metallica, Guns N’ Roses, Queen, Iron Maiden, Pink Floyd in AC/DC. V prihodnje se želijo preizkusiti tudi v ustvarjanju avtorske glasbe.
Drugo zasedbo sestavljajo izbrani člani Drug’ orkestra II. gimnazije Maribor, ki se predstavljajo s svojim prvim koncertom, posvečenim izključno glasbi funka in diska.
Trije pevci, violinist, brass sekcija in ritem sekcija bodo poslušalce popeljali na glasbeno potovanje od klasik diska in funka, kot so ABBA, Earth, Wind & Fire in Michael Jackson, do sodobnih slovenskih in tujih skladb, navdihnjenih z istim glasbenim izrazom, med drugim iz repertoarja Magnifico, Bruno Mars in Daft Punk.
Če vas mika vrnitev v bleščeče ritme sedemdesetih let, tega koncerta nikakor ne zamudite!
Drug’ bend sestavljajo:
Mara Zorman (vokal), Jaša Vidovič (vokal), David Reljić (vokal), Sara Jankulija (saksofon), Gašper Mauko (trobenta), Luka Pušnik (pozavna), Matevž Kulovec (violina), Luka Petek (klaviature), Svit Šetor (električna kitara), Anej Filip (bas kitara), Filip Pokrivač (bobni) in Blaž Jesenik (tolkala).

Povezava do originalnega članka

Komorni godalni orkester Poletne glasbene šole
2026-06-26 19:30 - 20:30 | Maribor center / Dvorana Union
Poletna glasbena šola v Zatonu mladim ponuja individualne ure, komorno igro in orkester, kjer razvijajo muzikalnost ter izkušnjo skupnega muziciranja.
Svet glasbe je čaroben; poln radosti, veselja, žalosti, igrivosti …
Da bi bila pot do uresničitve sanj čim prijetnejša, se je Danica Koren s hčerko Barbaro domislila Poletne glasbene šole v Zatonu na Hrvaškem, kamor udeleženci odpotujejo po koncu šolskega leta.
Tam mladim nudijo individualne ure inštrumenta, pri katerih razvijajo tehnične, muzikalne in ritmične prvine. Udeležence vključujejo tudi v različne komorne skupine, kjer se učijo poslušati drug drugega ter skupnega igranja oziroma muziciranja.
Nadgradnja vsega tega pa je orkester, v katerega so vključeni vsi udeleženci — od najmlajšega do najstarejšega. V njem muzicirajo kot člani orkestra ali kot solisti ob spremljavi orkestra, kar je zanje nekaj povsem novega, saj jih sicer spremlja korepetitor.
Tako se učijo poslušati drug drugega, igrati v skupini in upoštevati dirigenta.

Povezava do originalnega članka

Festival Lent: PATETICO
2026-06-26 20:30 | Minoriti, Sodni stolp, Maribor
Patetico je edinstvena slovenska glasbena zasedba. S svojim pokom in prapokom ter čarobnim prepletom zvoka in besed, ki v svojem alkimističnem združevanju glasbenih in literarnih prvin, danes pogosto zaničevani besedi »patetika« vnovič vrača plemenit pomen. Tokrat se niso prepuščali naključjem, ko so ustvarjali večnost. Nastala je nova, slovenska glasba, profesionalno ustvarjena in avtentična: projekt Armadilo. Zakaj Armadilo? Ker se sliši kot dirkalni konj na začetku svoje poti, ker ima trdo kožo kot naša življenja ali ker je misel, da obstaja galaksija Armadilo nekje od pete dimenzije naprej, čudovita metafora. Armadilo pomeni glasbo, ki ni več samo zvok, ampak prostorsko-čustvena izkušnja, je ustvarjalno polje s popotniki med dimenzijami in svojim zvočnim zemljevidom. DOGODEK
Patetico
Festival Lent 2026 – Sodni stolp
Minoriti, Sodni stolp, Maribor
Petek, 26. 6. 2026, ob 20.30 ZASEDBA
Arsenije Krstić, klavir
Tadej Kampl, bas
Janez Gabrič, bobni
Nika Perunović, vokal VSTOPNICE
17 € sedišče (do 24. 6.) / 22 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje.
Popust velja za nakupe do vključno 30. aprila.Popusti in druge ugodnosti se ne seštevajo. Več o ugodnostih in nakupu vstopnic na nofollow noreferrer _blank www.festival-lent.si. ORGANIZATOR
Glavni organizator Festivala Lent je Narodni dom Maribor.
Preberi več na nofollow noreferrer _blank www.festival-lent.si.

Povezava do originalnega članka

Veni, vidi, Valič
2026-06-26 21:00 - 22:00 | Maribor center / Vetrinjski dvor
StandUpLent večer z enim in edinim – Vidom Valičem. Njegova energija je nalezljiva, njegova opažanja pa tako blizu resnici, da se v njih hitro prepozna vsak izmed nas. Vid Valič je karizmatičen, hiter in vedno v dialogu s publiko. Je mojster spontanosti, ki zna iz vsakdanjih situacij ustvariti trenutke, o katerih se govori še dolgo po predstavi.
StandUpLent večer z enim in edinim – Vidom Valičem. Njegova energija je nalezljiva, njegova opažanja pa tako blizu resnici, da se v njih hitro prepozna vsak izmed nas.
Vid Valič je karizmatičen, hiter in vedno v dialogu s publiko. Je mojster spontanosti, ki zna iz vsakdanjih situacij ustvariti trenutke, o katerih se govori še dolgo po predstavi.
Veni. Vidi. Valič.
Preprosta formula za večer, poln smeha. Z njim bosta nastopila tudi odlična Luka Dimitijević in Dino Kapetanović. Pridite po dozo dobre volje in preverite, zakaj je Vid Valič že leta eno najbolj prepoznavnih imen domače stand-up scene. Preprosta formula za večer, poln smeha. Z njim bosta nastopila tudi odlična Luka Dimitijević in Dino Kapetanović. Pridite po dozo dobre volje in preverite, zakaj je Vid Valič že leta eno najbolj prepoznavnih imen domače stand-up scene.

Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Tadej Toš: Analogno
2026-06-26 21:00 - 23:00 | Maribor center / Minoriti – Avditorij LGM
Brez filtra!
Da stand-up Tadeja Toša postane uspešnica, je skorajda pravilo. In dokaz, da je car tega žanra. Uspešnica Analogno pa je tudi dokaz, da smo ljudje kljub ponorelemu svetu še dovzetni tudi za kanček zdravega razuma. Prav tega nam prinaša. Skozi parado smeha, seveda, a dejstvo ostaja: te lekcije smo še kako potrebni! Zato predlagamo, da vsaj za urico dvignete pogled z zaslona in se zazrete v obraz … Če bi tu zapisali »resnice«, kot veleva rek, boste rekli, da pretiravamo – a kar je res, je res: Tadej nam bo tudi resnic nasul kar nekaj. Povsem analogno bo seciral naša vse bolj digitalizirana življenja. Brez WiFi-ja in brez filtrov. In dokazal, da v nasprotju s splošnim prepričanjem najboljša zabava ni zaklenjena v aplikacijah, ampak živi analogno. Še sploh, če je na odru Tadej Toš!
Vstopnice: 24 € sedišče (do 24. 6.) / 26 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

YU generacija • Groovocado
2026-06-26 21:00 - 23:30 | Maribor center / Pri Vodnem stolpu
Večer ex-YU rocka in čistega groove-a
21.00
Yu Generacija

Yu Generacija je mariborska rock zasedba, ki v svojem DNK nosi neuničljivo energijo zlate dobe ex-yugo rocka, a z nogami trdno stoji v sedanjosti. Skupina se je rodila iz ljubezni do glasbe, ki je zaznamovala generacije, danes pa to isto strast preliva v svojo, unikatno avtorsko zgodbo – »Prag«.
Yu Generacija na oder Festivala Lent prinaša nepozaben preplet nostalgije in sodobnega rocka. Njihov repertoar je poklon zlatim časom jugoslovanskega rokenrola, ki ga interpretirajo s spoštovanjem, surovostjo in vrhunsko izvedbo, ob kateri publika vedno zapoje v en glas. Ob tem pa ne bodo manjkale njihove avtorske pesmi, kot sta singla Mesto in Obstajal je že prej, ki sta nastala pod producentsko taktirko Marka Soršaka – Sokija, ter dokazujeta, da Maribor še vedno premore močno rock dušo.
22.30
Groovocado
Groovocado je eden od najbolj zdravih muzikadežev na Zemlji, saj v večjih količinah vsebuje življenjsko esencialna hranila, kot so soul, funk, disco, pop, rokenrol ter bisere 80-ih in 90-ih. Blagodejno učinkuje proti stresu, dolgčasu, nelagodju in po zadnjih študijah tudi stanju, imenovanem »safr«. Devet živahnih glasbenikov bo razmigalo vaše ude!
V letu 2026 bend praznuje 10. obletnico svojega prvega nastopa. Začetki benda segajo v leto 2016, ko sta dva nadobudneža spoznala funk glasbo ter v želji po preigravanju funka in soula hitro nabrala skupino prijateljev. Po udarniškem nastopu v legendarnem klubu Satchmo se je Groovocado šele prebudil, leto kasneje pa je koncert v nabito polnem Satchmu ponovil. Groovocado je s tem prebil led mariborske scene ter tako pričel s širšim koncentriranjem v Sloveniji in tujini. Najbolj odmeven koncert je bil zagotovo pred rajajočo množico na velikem silvestrovanju na Trgu Leona Štuklja leta 2019 v Mariboru, med drugim pa je bend nastopil tudi na festivalu Vinarium v Lendavi, Letnem odru Ruše, ljubljanskem Prulčku in zreškem Ropotanju. Stalnica pa so tudi tradicionalne nabito polne božične Groovočage v KGB-ju, ki jih Groovocado pripravlja že od leta 2018.
Groovocado vedno znova preseneti s svojo izvirnostjo pri pripravi aranžmajev, nastop pa je užitek za vse, ki radi migajo ob prepoznavnih uspešnicah iz različnih obdobij.
»Mene je itak imelo, da bi šel počasi domov, ampak bolj, kot sem prisluhnil zasedbi Groovocado, bolj sem se zibal. Pa ne edini. Na koncu je delovalo, kot da pleše celi trg./…/« »Tip v prvi vrsti je z berglami migal. V luft. Ja, bergle v zrak. Potem veš. Da nekaj delaš zelo dobro.« Jaša Lorenčič, Urbani.si 2020
Bend je sestavljen iz zanimive mešanice glasbenikov; uveljavljenih, nadobudnih, šolanih, šolajočih se, samoukov. V ospredje pa vedno postavljajo dobro sinergijo med glasbeniki in zabavo ob igranju.

Povezava do originalnega članka

Potepuški letalec in Mali princ
2026-06-26 21:30 - 22:15 | Maribor center / Trg Najstarejše trte
Sodobna ulična uprizoritev Malega princa skozi poetične podobe, hodulje in mikro svetove kostumov gledalce vrača v otroško čudenje ter z jezikom domišljije in srca odpira vprašanja o svetu, odnosih in sobivanju.
Ali lahko lepota, umetnost, poezija in sanje, če jih prenesemo na ulico, v vsakem od nas vzbudijo otroško čudenje in nas navdihnejo k vsaj najmanjši spremembi? Nam lahko umetniško delo omogoči, da svet spet uzremo skozi filter otroštva, skozi oči otroka, ki ve, da se v vesolju zaradi podrobnosti vse spremeni, in s tem postane majhen delček revolucije, ki si prizadeva za mir in čudež človeškega sobivanja?
Še čisto sveža predstava je sodobna predelava znamenite otroške pravljice Mali princ. Z nastopajočimi na hoduljah in s kostumi, ki so več kot to, saj so mikro svetovi, ki pripovedujejo zgodbe posameznih likov/karakterjev, (nas) nagovarja na način, ki je najprimernejši za govorjenje o življenju.
Z jezikom poezije, ki je preprost, čaroben in prodoren kot otroška vprašanja; ki nima pretenzij dokazovanja in razkrivanja vsega; ki ni jezik logike in dedukcije, ampak prenaša »globoko noto«; nekaj, česar ni mogoče izraziti z besedami. Saj veste: »Kdor hoče videti, mora gledati s srcem. Bistvo je očem nevidno.«
Trajanje: 45 minut

Povezava do originalnega članka

DUBIOZA KOLEKTIV
2026-06-26 21:30 - 23:00 | Maribor center / Trg Leona Štuklja
Zmagovita eksplozija pozitive
»Nekoč pred davnimi časi se je v dubioznem kotičku sveta, ki sliši na ime Bosna in Hercegovina, par prijateljev odločilo osnovati glasbeno skupino.« Tako se začenja zgodba glasbene senzacije, ki je leta 2004 eksplodirala na glasbeni sceni, njen udarni val, danes podložen z enajstimi albumi, pa vse odtlej z nezmanjšano močjo stresa koncertne in festivalske odre od Balkana, Berlina pa vse do ZDA. Prav nastopi v živo so namreč tisti, na katerih Sarajevčani zablestijo v polnem sijaju in zmagovito obračunajo s poslednjimi dvomljivci, ki ne zaupajo norečim množicam pod odri ter kritikom najvidnejših svetovnih medijev. Ti so namreč visokonapetostno sedmerico že zdavnaj povzdignili med najboljše live-act bande na svetu. Upravičeno! Iskrenost, avtentičnost in neposrednost, udarni ritmi in rifi ter pomenljiva, družbenokritična besedila, prežeta s tipičnim balkanskim humorjem, šele z odrov udarijo z vso svojo potenco.
Dubiozovci jih namreč pospremijo s takšnim šusom frenetične energije in trmaste pozitive, da naš nori planet naenkrat ni več videti kot popolna zguba. Tudi množico na Trgu Leona Štuklja – smo omenili, da bo koncert na Festivalu Lent edini daleč naokoli, tako rekoč ekskluziva? – bo bosanska happy-mašina utrdila v kolektivnem prepričanju, da je svet še možno rešiti in se ob tem tudi noro dobro zabavati!

Vstopnice: 33 € stojišče (do 24. 6.) / 38 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

House night
2026-06-26 22:00 | Maribor center / Klub KGB
Magnetic Shift v Klubu KGB združuje house, vizualije in atmosfero, ki prostor spremeni v čisto novo dimenzijo.
Magnetic Shift ni le glasba, ampak magnetni premik prostora.
Kolektiv Magnetic Shift drugo leto zapored v sklopu Festivala Lent napoveduje dvodnevni glasbeni program, v okviru katerega bo ponovno raziskoval spektre in premike sodobne elektronske produkcije. Po letih sooblikovanja mariborske alternativne scene, uspešni izvedbi prvega leta na festivalu in nedavnih inovativnih projektih pod okriljem serije HRUP se kolektiv vrača z dvema žanrsko profiliranima večeroma.
Prvi večer, v petek, 26. junija, bo posvečen house glasbi. Kot glavni nastopajoč večera se bo predstavil Ptujčan Akaj, soustanovitelj prodorne založbe Origin Records in ključni člen kolektiva Rite of Passage. Akaj velja za enega najbolj artikuliranih selektorjev slovenske elektronske scene ter enega izmed najbolj nadebudnih DJ-ev v državi. V njegovih setih se prepletajo vplivi housa s sodobnimi, minimalističnimi pristopi, kar ustvarja zvočno izkušnjo, ki je hkrati nostalgična in futuristična.
Letošnja edicija prinaša pomembno novost – selimo se v intimno in zgodovinsko bogato zavetje Kluba KGB (Kulturno-glasbeni brlog) na Vojašniškem trgu. Ta legendarni mariborski »brlog« bo s svojo unikatno atmosfero postal prizorišče dveh zvočno povsem različnih, a energijsko povezanih večerov.
Magnetic Shift presega zgolj glasbeni dogodek; je magnetni premik prostora. Z uporabo namenskih vizualizacij, svetlobne postavitve in scenografije bomo Klub KGB za dva dni preobrazili v novo avdiovizualno dimenzijo.
22.00 MaNa
23.30 Sedikit
1.00 Akaj
3.00–5.00 Nebelung • Spajser
MaNa
Na stičišču s soncem obsijanih ritmov afrobeata, balearice in housa se kolektivu Rolada pridružuje njihova najnovejša vizionarka MaNa. Ustvarja prefinjeno zvočno atmosfero, ki uravnoteža globoke ritmične pulze z lahkotno pretočnostjo. Njene sete odlikuje igriva, a premišljena selekcija, ki se poklanja dediščini diska, hkrati pa raziskuje sodobna obzorja groova. Pričakujte nastop, ki je tehnično dovršen in hkrati nalezljivo energičen.
Sedikit
Sedikit vrti skladbe z vsega sveta – nekatere so energične in funky, druge globoke in udarne, spet tretje pa takšne, ob katerih boste potočili solzo. V nenehnem iskanju čustvenih melodij, prepletenih s hipnotičnimi ritmi, je njegovo poslanstvo, da vas popelje v prostor, ki ga ne boste želeli zapustiti. Kot glasbeno izobražen umetnik, organizator dogodkov, DJ in selektor je Sedikit na slovenski sceni aktiven že več kot deset let. Nastopal je v številnih klubih in na številnih prizoriščih ter pomagal pri vodenju dogodkov Rolada v Mariboru, ki so se osredotočali predvsem na house in disco glasbo.
https://soundcloud.com/sedikit-nico
Akaj
Akaj, DJ in producent iz Ptuja, velja za enega izmed mladih upov slovenske elektronske glasbene scene. Predan iskanju edinstvenih in še neodkritih plošč nenehno izpopolnjuje svoje tehnične veščine, tako v studiu kot na plesišču.
https://soundcloud.com/akaj3
https://www.youtube.com/watch?v=DszMiTAwVWU&list=RDDszMiTAwVWU&start_radio=1
Nebelung
Skrivnostnež, ki potuje med Bližnjim vzhodom in Evropo. Praktik črne magije in pilatesa.
https://soundcloud.com/djnebelung
Spajser
Na tovrstnih dogodkih se Spajser iz poslušalca preobrazi v tistega, ki vrti glasbo. Najraje bi jo vedno vrtel toplo in nežno, kakršen je sam, a ob prijateljih, ki ga potisnejo globlje v noč, ti dve odliki morda zbledita in na plano pride njegova temnejša plat. Ali pa hitrejša. Ali pač drugačna. Morda pa je najbolje, da tega opisa ne jemljete preveč resno.
https://soundcloud.com/simon-cigula
https://www.youtube.com/watch?v=1O6Jxkvjc9k&list=RD1O6Jxkvjc9k&start_radio=1&t=6900s
Vstopnice: 8 €

Povezava do originalnega članka

Torulsson
2026-06-26 23:00 - 2026-06-27 00:00 | Maribor center / Vetrinjski dvor
Torulsson je DJ in producent ter vodja skupine Torul, ki z eklektičnimi seti elektronske glasbe – od techna do synthwavea – ustvarja razgibane in energične plesne zgodbe za ljubitelje sodobne elektronike.
Torulssonova kariera na različnih področjih glasbenega ustvarjanja in udejstvovanja se razteza skozi več desetletij, trenutno pa je mednarodno prepoznaven kot vodja, producent in gonilna sila skupine Torul, ki že dobrih 15 let redno nastopa po vsej Evropi. Za njim je veliko nastopov tudi kot DJ, znan pa je izjemno širokem glasbenem izboru. Njegovi seti so tako precej eklektični in raznovrstni, vedno pa poskrbi tudi za dober tok in zgodbo. Slogovno se giblje med electrom, technom, leftfield housom, electroclashem, acidom, synthwavom, neo italo diskom in nu dance glasbo – skratka, pestro in sočno!
Vabljeni vsi sladokusci, ki vas pritegne koncept plesne elektronike z unikatnim pristopom.

Povezava do originalnega članka

Minoriti After Party - DJ selekcije, ki peljejo od funka do housa vse do jutra
2026-06-26 23:00 - 2026-07-04 03:00 | Maribor center / Minoriti – Pod hrastom
Minoriti Afterji prinašajo DJ selekcije, ki peljejo od funka do housa vse do jutra.
Afterji na Minoritih, zdaj že legendarna festivalska nočna druženja, so prostor, kjer se večeri nikoli zares ne končajo, le preoblikujejo se v jutra. Na edinstvenem prizorišču Pod hrastom se po dogajanju na odru Minoritov energija prelije v sproščeno vzdušje, kjer izbrana glasba, prava družba in festivalski utrip živijo naprej.
To je kraj, kjer DJ-ji prevzamejo prizorišče in občinstvo ter poskrbijo za nepozabne festivalske podaljške. Tukaj se rojevajo nepozabni trenutki in zgodbe, ki še dolgo odmevajo tudi po tem, ko festival utihne.
Preverite, kdo jih bo soustvarjal v letu 2026!
Petek, 26. junij
Sergej Trifunović (funk, soul, pop, hip hop)
Sergej Trifunović se kot DJ predstavlja z eklektičnim izborom glasbe, ki sega od rock klasik in funka do soula, popa in hip hopa. Njegovi seti niso žanrsko omejeni, temveč sledijo občutku in energiji trenutka. Na odru ustvarja sproščeno, a hkrati intenzivno atmosfero, ki občinstvo zlahka potegne v noč.
Sobota, 27. junij
DJ Who (funk, disko, soul)
DJ Who (Domen Kozole) je že mnoga leta aktiven kot funk-disko selektor ter organizator hip hop in DJ dogodkov v Mariboru.
Nedelja, 28. junij
Jus Tadi (house, garage, funk)
Jus Tadi (Tadej Novak) je eden izmed pionirjev breakbeat glasbe v Mariboru, producent, ki sodeluje z mednarodnimi založbami, in dolgoletni rezidenčni DJ v dubajskem klubu.
Ponedeljek, 29. junij
DJ Bootsy (pop, rock, funk)
DJ Bootsy je že desetletja aktiven radijski opremljevalec, glasbeni novinar (Marš, RSI) in DJ z medgeneracijsko širino ter občutkom za domače izvajalce.
Torek, 30. junij
Noambi (jazz, funk, soul, hip hop, boogie)
Noambi je DJ in selektor iz Maribora, ki ga privlači topel analogni zvok z izrazitimi basovskimi linijami, predvsem underground glasba iz 80. let. Njegova zbirka sega od jazza, funka, soula, hip hopa in reggaeja do diska, boogieja ter housa. Njegovi seti temeljijo na spontanosti, občutku in počasnem grajenju atmosfere, kjer se topli soulovski trenutki prepletajo z energijo underground diska in elektronske glasbe.
Sreda, 1. julij
Rolada (electronic, house, hip-hop)
Rolada je ekipa selektorjev, aktivna na Radiu Marš, ki se sprehaja med modernimi in »old school« stili, tokrat v plesno-klubski atmosferi. Za mešalko bodo DJ Hale, DJ Nebelung in DJ TLR8.
Četrtek, 2. julij
DJ Snupee (indie pop, hip hop, house)
DJ Snupee je mariborska DJ-ka, na lokalni sceni aktivna od leta 2019 in znana po mešanju stilov s poudarkom na plesnih ritmih.
Petek, 3. julij
Roots in Session
Vrhunska ekipa s 25-letno tradicijo, ki Slovenijo predstavlja tudi na velikih mednarodnih festivalih in navdušuje plesišča z izjemnimi prehodi med modernimi stili, kot so dancehall, afro, hip hop …
Sobota, 4. julij
Sunny Sun (hip-hop, electro, funk)
Mednarodno aktiven DJ, mojster plesnih ritmov in vinila Sunny Sun bo popestril veliki zaključek z eksotično selekcijo dance glasbe vse do jutranjih ur.

Vstopnice za dogodke Minoriti After Party: 5 € za posamični dogodek od 28. 6. do 2. 7. / 10 € za posamični dogodek 26. in 27. 6. ter 3. in 4. 7.
Vstopnica za vsak dogodek na prizorišču Minoriti – Avditorij LGM velja po prireditvi tudi kot vstopnica za Minoriti After Party. Vstop na prizorišče z vstopnico za Minoriti After Party bo možen takoj po zaključku prireditve, ki se odvija pred tem. Število razpoložljivih vstopnic za Minoriti After Party prilagajamo sproti glede na zasedenost prizorišča. Prosimo, spremljajte naše ažurne objave na festivalskih družbenih omrežjih, spletni strani ter na prodajnih mestih.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Juri Muri v Afriki pleše
2026-06-27 10:30 - 11:30 | Maribor center / Mestni park Maribor
Barvita glasbeno-plesna predstava o fantu, ki skozi pustolovščino odkrije prijateljstvo, sprejemanje in pomembnost notranje ter zunanje čistosti.
Zgodba o Juri Muriju, fantu, ki je s hruške pal, je že povedana in vsi jo poznajo. Kdor je še ne pozna, je premajhen in jo bo kmalu spoznal. Juri Muri se noče kopati in pobegne v Afriko, kjer spozna, da človek »…lahko najde gostoljubno in odprto ljudstvo, ki ga sprejme in ga poduči, kaj je v življenju prav in kaj narobe, kaj je zabloda in kaj predsodek, in nenazadnje, kako pomembno je biti čistoče vzor, ne le telesne, tudi tiste notranje, ki tke pristne prijateljske vezi,« pravi Saša Pavček o pripovedi svojega očeta.
Odlomka iz kritik: »Sodeč po navdušenem odzivu najmlajšega občinstva se bo Juri Muri še mnogokrat podal na izvrstno uprizorjeno, toplo, duhovito in barvito pustolovščino.« (Mojca Kumerdej, Delo)
»Predstave Juri Muri v Afriki, te likovno, plesne, glasbene in slikovite polnosti ter nič manj uprizoritvene popolnosti, pa nikar ne zamudite!« (Daliborka Podboj, Parada plesa)

Povezava do originalnega članka

Maribor – Scenariji prihodnosti
2026-06-27 17:30 - 2026-06-30 18:00 | Maribor center / Vojašniški trg 6
Študentski projekti Maribor raziskujejo kot laboratorij idej, dvorišča pa kot prostor prihodnosti in skupnosti.
Sobota, 27. 6. 2026, ob 17.30 – Otvoritev razstave in pogovor
Razstava predstavlja izbor študentskih del Oddelka za arhitekturo Fakultete za gradbeništvo, prometno inženirstvo in arhitekturo Univerze v Mariboru, nastalih kot rezultat poglobljenega raziskovalnega in projektnega dela. Vključuje projekte iz arhitekturnih studiev, delavnic in magistrskih nalog, ki odražajo raznolikost pristopov ter premislekov sodobnega arhitekturnega izobraževanja. V središču je Maribor kot laboratorij arhitekturnega raziskovanja. Študenti skozi analizo prostora in preverjanje različnih scenarijev raziskujejo neizkoriščene, degradirane in razvojno perspektivne lokacije ter iščejo odgovore na vprašanja urbanega razvoja. Razstava ponuja vpogled v ustvarjalni proces in odpira prostor za dialog o prihodnosti mesta.
Ob odprtju 27. junija bo razstavo pospremil pogovor z avtorji, ki bo odprl vpogled v njihov ustvarjalni proces. Sledil bo tudi razmislek o dvoriščih kot pogosto prezrtih urbanih prostorih – o njihovih potencialih ter vlogi v skupnosti. S predstavitvijo priročnika Dvorišča – zeleni prostori skupnosti bomo odpirali konkretne poti za oživljanje teh prezrtih mestnih kotičkov.
Razstava bo na ogled do 30. 6. 2026, in sicer:

28. 6.: 10.00–12.00 in 17.00–20.00
29. 6.: 10.00–12.00 in 17.00–20.00
30. 6.: 17.00–20.00

Povezava do originalnega članka

Moški sireni
2026-06-27 19:00 - 20:00 | Maribor center / Trg Najstarejše trte
Brata Trick v novi cirkuški predstavi kot morski bitji raziskujeta porušeno ravnovesje sveta, pri čemer z žongliranjem, humorjem in obilico energije razkrivata okoljsko sporočilo o krhkosti narave in moči majhnih dejanj.
Brata Trick se vračata s povsem novo predstavo! In to v podobi siren, oboroženih s trizobi in radovednostjo, ki iz globin oceana priplavata v deželo človeštva, da ugotovita, kaj je razburkalo njun svet. Na kopnem sledita sledem porušenega ravnovesja, iščeta vir zla in razkrivata skrivnosti, ki bi morda morale za vedno ostati potopljene pod gladino.
Z obilo humorja in s ščepcem morske soli prinašata sporočilo o krhkosti narave, pogumu za soočenje s kaosom in prepričanju, da lahko tudi majhna dejanja prinesejo velike spremembe.
Pričakujte izvirnost v pojavnosti, mojstrstvo v žongliranju in manipulaciji predmetov ter tsunami energije. Pripravite se na val smeha, absurdne situacije in kapljico okoljske refleksije.
Trajanje: 35 minut

Povezava do originalnega članka

Vox lyrae kvartet
2026-06-27 19:00 - 20:00 | Maribor center / Vojašniški trg 6
Vox Lyrae kvartet preplete jazz, pop in rock v nežne, preoblikovane vokalne pokrajine.
Vabljeni na večer večglasnega petja, kjer znane melodije zaživijo v novih, svežih zvočnih podobah.
Vox Lyrae kvartet združuje štiri vokaliste, ki jih poleg raznolikih glasbenih poti povezuje predvsem ljubezen do muziciranja. Njihov repertoar sega od jazza do popa in rocka, pri čemer preplet starejših in sodobnejših skladb nadgrajujejo z izvirnimi aranžmaji in izrazito občutljivostjo za večglasje.

Njihov prepoznavni pečat so drobne glasbene »začimbe«, s katerimi tudi najbolj znane pesmi dobijo novo dimenzijo. Večglasno petje občasno obogatijo z instrumenti, kot so violina, kitara in klavir, ter tako ustvarjajo razgiban in dinamičen koncertni večer.

Kvartet sestavljajo Andrej Vilčnik (bas), David Mlakar (tenor), Meta Podlesnik Marčič (alt) in Romana Jošt (sopran), ki jih poleg skupnega ustvarjanja povezuje tudi delovanje v Komornem zboru Hugo Wolf.

Povezava do originalnega članka

Big band Konservatorija za glasbo in balet Maribor
2026-06-27 19:00 - 20:30 | Maribor center / Mestni park Maribor
Big Band Konservatorija za glasbo in balet Maribor že več kot tri desetletja navdušuje z raznolikim jazzovskim programom, tokrat pod vodstvom Janeza Vouka in s solisti v velikem orkestrskem zvoku.
Big Band Konservatorija za glasbo in balet Maribor je začel delovati leta 1993 pod vodstvom Eduarda Holnthanerja. Sprva je orkester sodeloval na letnih koncertih Srednje glasbene in baletne šole Maribor, kasneje pa tudi na revijah orkestrov ter različnih priložnostnih nastopih.
V svoji bogati zgodovini je Big band pripravil tudi več samostojnih koncertov v Cankarjevem domu, Narodnem domu Maribor, na Festivalu Lent, festivalu Glasbeni september, Evropskem prazniku glasbe v Ljubljani ter na Letnem odru Ruše.
Na koncertih so sodelovali številni priznani solisti, med njimi Darja Švajger, Dada Kladenik, Vesna Petković, Oto Pestner, Victor Mendoza in drugi.
Na tokratnem koncertu se Big band Konservatorija za glasbo in balet Maribor, ki deluje že 33 let, predstavlja z raznolikim programom skladb za veliki jazzovski orkester. Nastopil bo s solisti, vodi pa ga Janez Vouk.

Povezava do originalnega članka

Nagrajenci TEMSIG 2026: Luka Mlakar, rog • Nuša Fifer, pozavna
2026-06-27 19:30 - 20:30 | Maribor center / Dvorana Union
Luka Mlakar in Nuša Fifer sta izjemno uspešna mlada glasbenika, večkratna nagrajenca državnih in mednarodnih tekmovanj, ki se uveljavljata kot obetavna predstavnika slovenske mlade glasbene generacije.
Luka Mlakar je eden najuspešnejših in najbolj predanih učencev Glasbene šole Celje, ki s svojim talentom in trdim delom redno posega po najvišjih mestih na domačih in mednarodnih tekmovanjih.
Njegova bera nagrad je izjemno bogata. Na državnem tekmovanju TEMSIG je leta 2023 osvojil zlato plaketo, 1. nagrado in posebno priznanje za najboljšo izvedbo obvezne skladbe. Uspeh je ponovil leta 2025 s trobilnim kvartetom, s katerim je osvojil zlato plaketo in 2. nagrado, letos pa je kot solist ponovno prejel zlato plaketo, 1. nagrado ter posebno priznanje za izvedbo skladbe slovenskega avtorja.
Blestel je tudi na tekmovanjih Bolero (2023: zlata plaketa s pohvalo in 1. nagrada; 2025: 3. nagrada), Davorin Jenko v Beogradu (2024: 1. nagrada), Celeia (2024: zlata plaketa) ter Woodwinds & Brass v Varaždinu (2025: 1. nagrada).
Luka se že uveljavlja kot izvrsten solist. Z Malim godalnim orkestrom je dvakrat nastopil v italijanski Cremoni (v prestižnem Teatru Ponchielli in na Cortile Federico II), leta 2025 doživel svoj solistični krst s Simfoničnim orkestrom Glasbene šole Celje (Mozartov Koncert za rog št. 3).
Nuša Fifer je mlada 13-letna pozavnistka, ki se izobražuje na Glasbeni in baletni šoli Slovenska Bistrica pod mentorstvom Alena Ojcingerja. Svoje glasbeno znanje razvija v okviru individualnega pouka pozavne ter ga nadgrajuje z rednimi nastopi na šolskih koncertih ter sodelovanjem na državnih in mednarodnih tekmovanjih, kjer dosega najvišje ocene in priznanja.
Na tekmovanju TEMSIG je dvakrat dosegla zlato priznanje, pri čemer je na zadnjem nastopu prejela 100 točk, kar predstavlja najvišjo oceno v svoji kategoriji. Na mednarodnem tekmovanju Davorin Jenko v Beogradu je zlato priznanje in 1. nagrado osvojila dvakrat, enak uspeh pa je dosegla tudi na tekmovanju Bolero. Na mednarodnem tekmovanju Woodwind & Brass v Varaždinu je zlato priznanje in 1. nagrado osvojila trikrat. S svojimi dosežki se uvršča med najuspešnejše mlade glasbenike svoje generacije, ki v okviru šolskega izobraževanja in tekmovanj nadgrajujejo svoje glasbene sposobnosti.

Povezava do originalnega članka

Ecos de Siboney
2026-06-27 20:00 - 21:30 | Maribor center / Trg Najstarejše trte
Iz glasbene zapuščine, ki jo je svetu podaril znameniti kubanski glasbenik Compay Segundo, se je rodila skupina Ecos de Siboney, ki so jo ustanovili njegovi vnuki Ernesto, Leonardo in Alejandro Repilado. Kot odsev preteklosti in njen živ utrip v sedanjosti glasbeniki nadaljujejo pot, ki jo je tlakoval njihov ded, ena ključnih osebnosti legendarnega kolektiva Buena Vista Social Club.
Legenda pravi, da jim je Compay Segundo predal ne le svoje znanje, temveč tudi esenco oziroma duha glasbe, očem nevidno dediščino ritmov, zgodb in sončnega utripa Kube ter jih blagoslovil kot varuhe izročila in svoje glasbene naslednike.
Je k zapisanemu treba sploh še kaj dodati?
Skupina ohranja in razvija tradicijo Son Cubano, enega najpomembnejših kubanskih glasbenih slogov, pri čemer združuje avtentičen slog z energičnim odrskim nastopom, ki navdušuje občinstva doma in po svetu.
Njihova glasba temelji na prepletanju petja solista in zbora ter ritmičnih ponovitvah, ki ustvarjajo značilen, skoraj hipnotičen učinek.
Skupina redno nastopa na mednarodnih odrih, za svoje delo pa je prejela tudi pomembna kubanska glasbena priznanja.
Z mega hitom, kot je Tengo un Son, dokazujejo, da tradicija ni le dediščina in preteklost, ampak navdih za nove, sodobne ustvarjalne ideje.

Povezava do originalnega članka

Jadranka Juras kvartet
2026-06-27 20:30 - 22:00 | Maribor center / Sodni stolp
Jadranka Juras je svojo glasbeno pot začela konec 90-ih s skupino Planet Groove, se izpopolnjevala na Jazz Institut Kunstuniversität Graz, sodelovala z najpomembnejšimi slovenskimi glasbeniki, nastopala doma in v tujini ter se v zadnjih dveh desetletjih posvetila tudi opernemu petju.
Njena zadnja avtorska zgoščenka Dva črna vrana (ZKP RTV Slovenija, 2025), ki jo je zanjo napisal priznani jazzovski pianist Milan Stanisavljević, združuje jazz, kantavtorsko občutljivost in popevsko melodiko ter je obogatena s premišljenimi besedili, ki se subtilno prepletajo z glasbo. Na albumu so sodelovali priznani slovenski jazzovski glasbeniki, med njimi že omenjeni pianist Milan Stanisavljević, Robert Jukič, Kristijan Krajnčan, Aleš Suša ter gostujoči umetniki Saša Tabaković in hrvaški jazzovski kitarist Elvis Penava.
Vstopnice: 17 € sedišče (do 24. 6.) / 22 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Sem to rekel na glas ali samo pomislil?
2026-06-27 21:00 - 22:00 | Maribor center / Vetrinjski dvor
Tri glave. Brez filtra. Brez varnih tem.
Sem to rekel ali samo pomislil? je živ, surov in nepredvidljiv pogovorni šov, v katerem Srki, Sergej in Mare počnejo nekaj, kar danes redko vidimo — razmišljajo na glas.
Brez vnaprej napisanega besedila.
Brez ponavljanja.
Brez varnih tem.
Vsak večer je drugačen.
Vse, kar je izrečeno, ostane v tistem večeru.
Teme so vsakdanje, osebne in družbene, z neizogibnim dotikom politike, medijev ter sistema — takšne, kot se o njih res govori, in ne takšne, kot jih zapakiramo za javnost. Pogovor se giblje med humorjem, cinizmom, absurdom in brutalno iskrenostjo.
Občinstvo ne gleda predstave, temveč sodeluje v pogovoru.
To ni klasičen stand-up.
Ni podcast.
Ni oddaja.
To je pogovor, ki običajno ostane v glavi, tokrat pa je izrečen na glas. Če imaš rad humor, ki ne prosi za dovoljenje, in misli, ki niso filtrirane, je to večer zate.
Vstopnice: 25 € sedišče (do 24. 6.) / 30 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

ZIZ kabaret
2026-06-27 21:00 - 22:00 | ziz-kabaret-jpg
Feministični kabaret brez filtrov. Humor, provokacija in ostre resnice o neenakosti – na odru, ki ne prizanaša nikomur.
Društvo ZIZ predstavlja ZIZ kabaret!
Nabrušen feministični kabaret format humorno, a neizprosno uporabi za razgaljene »stejtmente« in prepotrebne klofute. Na odru se zvrstijo dostojanstvena spolna vzgoja, vojaška parada, feminizem za telebane, osladni šlagerji in osupljive koreografije. Ester, Hilda, mis volne, Šanti Chanty, Sexy Bitch, Zlata nogica, Frenklin, ZIZ Spešl Forsez, Grupa Seksy Lejdis in ZIZ Orchestra. Energičen program in večer za zapomniti.
ZIZ kabaret naslavlja predvsem ohranjanje dvojnih meril in neenakopravnost žensk. Z zavedanjem, da seksualnost privlači, performerke za osvetlitev problemov na razpolago dajejo svoje telo in skozi dejanje naslavljajo paradoks samoobjektifikacije ter hkratnega boja proti objektifikaciji žensk.

Povezava do originalnega članka

We will, we will rakija
2026-06-27 21:00 - 23:00 | Maribor center / Minoriti – Avditorij LGM
Britanija išče Balkanca
Če vprašate njega, London z vsem svojim ginom, viskijem in pivom proti rakiji nima za burek. Grlo in srce Fahra, begunca z dvajsetletnim stažem življenja na Otoku, greje strastna ljubezen do tradicionalne balkanske žganice. Rakija je tista, ki njegovo življenje na »gnilem zahodu« dela znosno. Zato je odločen: hčeri, rojeni Londončanki, mora najti ženina, ki jo bo cenil vsaj tako kot on. Kajti – kaj ti bo zet, če z njim ne moreš zvrniti kozarčka rakije in se po moško podružiti? Načrt je torej britanska poroka z balkanskim ženinom. Kombinacija, ki obeta … vrhunsko komedijo!

Vstopnice: 24 € sedišče (do 24. 6.) / 26 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Majmunska posla • IDEM
2026-06-27 21:00 - 23:00 | Maribor center / Glavni trg
18.00–20.00
Predigre
Že pred večernimi koncerti bodo na prizorišču potekale različne družabne aktivnosti, ki bodo obiskovalce ogrele in pripravile na glasbeni del večera. KMŠ oder tako ni le niz koncertov, ampak celostna izkušnja, kjer se prepletajo druženje, odkrivanje nove glasbe in festivalski utrip mesta.
21.00
Majmunska posla
Večer odpirajo Majmunska Posla (Monkey Business), domača zasedba, ki že z imenom nakaže svojo igrivo in nepredvidljivo naravo. Njihova glasba spretno prepleta humor in melanholijo, lahkotnost in globino ter združuje elemente prog-folka, alternativnega popa in post-pop eksperimenta. Člani prihajajo iz različnih koncev Slovenije, kar se odraža tudi v raznolikem zvoku in pristopu. Njihove skladbe gradijo na nalezljivih melodijah, ki se hitro prelomijo v energične ritmične izbruhe, ob katerih občinstvo težko ostane pri miru. Besedila segajo od vsakdanjih do rahlo absurdnih tem, vselej z ironičnim in duhovitim podtonom. Na odru izstopajo s sproščeno, zabavno prezenco, prežeto s samoironijo. Majmunska posla tako ponujajo svež, tehnično dovršen in žanrsko razgiban glasbeni izraz.
22.00
IDEM
Za njimi na oder prihaja IDEM, solo projekt Antuna Aleksa, sicer znanega kot trombonista zasedb Porto Morto in JeboTon Ensambl ter kitarista in pevca skupine Trophy Jump. V tej samostojni zgodbi Antun raziskuje osebne teme skozi sodoben, grenkosladek indie izraz. Njegove skladbe so najprej namenjene njemu samemu, a hitro najdejo pot tudi do širšega občinstva. V dobrih dveh letih je izdal deset singlov ter albuma poyy in CIAO, s katerima je požel odličen odziv. Nastopi po klubih in festivalih v regiji redno potrjujejo njegovo koncertno moč, med drugim tudi z razprodanima večeroma ob promociji albuma CIAO v Zagrebu. Za svoje delo je prejel nagrado Porin za novega izvajalca leta in več nagrad Rock&Off. IDEM prinaša iskren, sodoben in čustveno nabit zaključek večera.

Povezava do originalnega članka

Laibach
2026-06-27 21:30 - 23:00 | Maribor center / Trg Leona Štuklja
Laibach in Lent. Ne le udarna, edinstvena kombinacija!
»Laibach še nikoli niso zveneli tako relevantni, kot ko ustvarjajo soundtrack za ta absurdni čas,« je zapisal britanski kritik. In kako prav ima.
Ni še dolgo tega, ko sta se totalitarizem in fašizem »glasbenega Frankensteina, izpljunjenega iz pekla«, – kot so najuspešnejši slovenski glasbeni izvozni artikel vseh časov opisali evropski mediji, – zdela predvsem umetniška provokacija in konceptualni konstrukt. Danes pa moramo ugotoviti, da ti glasbeni demoni niso stopili le na politične odre, temveč so se preselili v vsakdan in v življenja milijonov Evropejcev. Ob grmenju in bobnenju, kakršnega doživimo na skoraj vsakem Laibachovem koncertu, zdaj preplavljajo tudi »svetovni svetilnik demokracije in svobode«, kot so se rade imenovale Združene države Amerike.
Ni nepomembno, da so prav tam trboveljsko zasedbo prvi prepoznali kot globalni glasbeni fenomen, ki ga je treba jemati skrajno resno – tudi in predvsem zaradi glasbe, ne zgolj zaradi umetniških provokacij in medijskega prahu. In imeli so prav. Treba je priznati: note in zvoki, ki so jih Laibach prvič poslali v svet z istoimensko ploščo leta 1985 nato pa razvijali na več kot tridesetih albumih, so resnično edinstveni – in zato toliko bolj dragoceni.
Kakšne note in kakšna (glasbena) sporočila pa Laibach pošiljajo danes, v dobi umetne inteligence in digitalnega suženjstva? To odkrijte sami na Festivalu Lent, na prvem slovenskem koncertu velike evropske turneje, v okviru katere bodo, z novim koncertnim programom, predstavili povsem svež album. In še češnja na torti: za mariborski koncert obljubljajo edinstven spored, predvidoma tudi presenečenja v obliki glasbenih gostov.
Laibach – unikatni, ekskluzivni, pravzaprav: povsem Laibach. (Ni treba posebej zapisati, da s kartami ne gre odlašati, ne)
Vstopnice: 33 € stojišče (do 24. 6.) / 38 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka
